PREMIS IMPULS A INICIATIVES EMPRESARIALS INNOVADORES 2020 UNIVERSITAT D'ALACANT. - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/5675)
  + [Valencià](/va/acuerdo/5675)






Selector de idioma

Leer

* [Español](/es/acuerdo/5675)
* [Valencià](/va/acuerdo/5675)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





PREMIS IMPULS A INICIATIVES EMPRESARIALS INNOVADORES 2020 UNIVERSITAT D'ALACANT.[Butlletí Oficial Universitat d'Alacant](/ca/Publicacion)
=========================================================================================================================================

Secretaria General

Butlletí Oficial Universitat d'Alacant





PREMIS IMPULS A INICIATIVES EMPRESARIALS INNOVADORES 2020 UNIVERSITAT D'ALACANT.

Data d'aprovació
:   07/02/2020

Data de publicació
:   07/02/2020

Òrgan competent
:   Vicerectora d'Investigació i Transfèrencia de Coneixement

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=5675.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/5675)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/5675)
  + [Compartir acuerdo en 

    X](https://twitter.com/intent/tweet?via=UA_Universidad&text=PREMIS IMPULS A INICIATIVES EMPRESARIALS INNOVADORES 2020 UNIVERSITAT D'ALACANT.&url=https://www.boua.ua.es/va/acuerdo/5675)

**Títol:** PREMIS IMPULS A INICIATIVES EMPRESARIALS INNOVADORES 2020 UNIVERSITAT D'ALACANT.

**Secció:** CONVOCATÒRIES I CONCURSOS

**Òrgan:** Vicerectora d'Investigació i Transfèrencia de Coneixement

**Data d'aprovació:** divendres, 7 de febrer de 2020

PREMIS IMPULS A INICIATIVES EMPRESARIALS INNOVADORES 2020

UNIVERSITAT D’ALACANT

BASES

OBJECTE

En el marc del programa institucional ua:emprende, la Universitat d'Alacant (UA) i la Fundació Parc Científic d'Alacant de la Comunitat Valenciana (FPCA) convoquen la IX edició dels premis IMPULS com una mostra clara de l’aposta per la innovació i la transferència de coneixement a la societat.

Així, a fi de fomentar l'esperit emprenedor entre la comunitat universitària i promoure la creació d'empreses, aquesta convocatòria premiarà les iniciatives empresarials més innovadores i sostenibles sorgides de la comunitat universitària.

DEFINICIONS

A l'efecte d’aquesta convocatòria es tindran en compte les definicions següents:

- PDI: personal docent i investigador de la UA.

- Doctores i doctors: persones que han obtingut el títol de doctora o doctor per la UA amb posterioritat a l'any 2014.

- Estudiants: persones matriculades en ensenyaments oficials de la UA en el curs 2019-2020.

- Titulades i titulats: persones que han obtingut una titulació oficial de la UA amb posterioritat a 2014.

MODALITATS DE PARTICIPACIÓ, PREMIS I REQUISITS

Les MODALITATS DE PARTICIPACIÓ seran dues:

Modalitat A: projectes empresarials promoguts per PDI, doctores i doctors o estudiants de doctorat l'objecte dels quals siga l'explotació comercial de resultats d'investigació de la UA a través de la creació d'una empresa que complisca les condicions per a ser aprovada com a empresa de base tecnològica de la UA.

Modalitat B: projectes empresarials promoguts per estudiants o titulades i titulats.

Les propostes podran ser presentades de manera individual o col·lectiva. En el formulari s'haurà d'indicar la persona representant del projecte a qui es dirigiran totes les comunicacions relacionades amb aquesta convocatòria.

Podran presentar-s’hi també empreses constituïdes amb posterioritat a l'1 de maig del 2019.

PREMIS

Tots els premis estaran subjectes, si escau, a les corresponents retencions fiscals que preveu la legislació vigent.

Premi IMPULS UA

MODALITAT A. Premi de fins a 12.000 € per a un màxim de dos projectes. El nombre de premis i l'assignació de la quantia final a cada premi dependrà de l'avaluació obtinguda pels projectes, si bé cap rebrà més de 8.000 €. El premi es farà efectiu quan es constituïsca l'empresa sempre que no hagen transcorregut més de divuit mesos comptadors des de l'endemà de la comunicació de la decisió del jurat.

MODALITAT B. Dos premis de 1.500 € cadascun. Addicionalment, les persones premiades tindran dret a rebre tutela i seguiment per a la maduració del projecte, dins del programa ua:emprende, per un període màxim de 6 mesos comptadors a partir de la comunicació de la decisió del jurat, prorrogable a altres 6 mesos.

Premi IMPULS FPCA

Dos premis de 3.000 € en la MODALITAT A, i dos premis de 2.000 € en la MODALITAT B, als projectes que hagen sigut guardonats amb el premi IMPULS UA. Aquests premis s'atorgaran a l'empresa una vegada que es constituïsca i es vincule al Parc Científic d'Alacant, i sempre que no hagen transcorregut més de divuit mesos comptadors des de l'endemà de la comunicació del premi.

D'altra banda, la FPCA podrà oferir a dos d'aquests projectes premiats la possibilitat d'utilitzar fins a dos llocs de treball per projecte en l'espai Innospace durant sis mesos a partir de la comunicació del premi.

Premi Emprenedoria Social de la Fundació Caja Mediterráneo i la Càtedra de Responsabilitat Social de la UA

La Fundació Caja Mediterráneo, juntament amb la Càtedra de Responsabilitat Social de la UA, seleccionarà, entre tots els participants, el projecte que siga susceptible de generar un major impacte social positiu; aquest projecte haurà de tenir entre els objectius tant la solució de necessitats socials detectades en l’entorn com la sostenibilitat en tots els àmbits.

El premi consistirà en la prestació de serveis d'orientació i perfeccionament del vessant social del projecte, com també de suport a la implantació d'un model econòmic de gestió sostenible per a la posada en marxa durant un termini de sis mesos. La Fundació Caja Mediterráneo posarà a la disposició de l'equip emprenedor un espai de treball durant sis mesos.

Així mateix, el projecte premiat tindrà accés preferent i gratuït a totes les iniciatives formatives i divulgatives relacionades amb la responsabilitat social, els nous models econòmics sostenibles i la innovació social que posen en marxa la Fundació Caja Mediterráneo i la Càtedra de Responsabilitat Social de la Universitat d'Alacant durant el període octubre del 2020- juliol del 2021.

Premi Vicerectorat de Campus i Tecnologia

El Vicerectorat de Campus i Tecnologia atorgarà un premi de 1.000 € al projecte més innovador que incorpore l'ús d'una aplicació mòbil.

Premi Accessibilitat

El Vicerectorat d'Estudiants i Ocupació atorgarà un premi de 1.000 € al projecte que, de manera evident, haja previst l'accessibilitat, ja siga quant a productes, serveis, persones o entitats com també com a característica essencial d'aquest.

Premi Càtedra Germà Bernàcer de la UA

Per part seua, la Càtedra Germà Bernàcer de la UA oferirà als projectes premiats en cada modalitat serveis de mentorització i tutorització durant un període de sis mesos. Els projectes premiats tindran un termini de dotze mesos per a iniciar el gaudi d'aquests serveis, a comptar des de l'endemà a la notificació de la decisió del jurat. Aquests serveis seran oferits per despatxos professionals socis del Fòrum de Debat Econòmic Germà Bernàcer.

REQUISITS

En tot cas, la no compareixença al lliurament de premis en el lloc i la data indicats, excepte causa justificada prèviament, implicarà la no concessió del premi que haja sigut atorgat, el qual quedarà desert en la categoria que corresponga.

Per a la modalitat B caldrà acreditar la participació en alguna activitat relacionada amb l'emprenedoria organitzada per o amb la col·laboració de la Universitat d'Alacant. A títol il·lustratiu, no limitatiu, seran tingudes en compte les activitats d'ua:emprende lab, Yuzz, Explorer i doeactua, entre d’altres.

La Universitat d'Alacant posa a la disposició dels participants la possibilitat de rebre tutorització per a madurar les idees i preparar la participació en els premis IMPULS. Per a tenir accés a aquesta tutorització, les persones que hi vulguen participar hauran d'enviar un correu electrònic a

[vlntwcikij@ji.cm](mailto:zimuipcqub@vk.lj)

en què indicaran l’interès per participar en els premis.

DOCUMENTACIÓ QUE CAL PRESENTAR

- Formulari de sol·licitud

- Breu currículum vitae de les persones sol·licitants.

- DNI escanejat de la persona representant del projecte.

- Model CANVAS.

- Acreditació, per part de l'entitat organitzadora, de la participació en activitats relacionades amb emprenedoria (modalitat B)

TERMINI DE PRESENTACIÓ DE CANDIDATURES

El termini de presentació de les sol·licituds romandrà obert del 21 d'abril al 17 de maig, inclusivament. Les persones interessades lliuraran la documentació relacionada amb la seua candidatura a través de la pàgina web

<https://uaemprende.ua.es/va/>

i seguiran les instruccions especificades en la pàgina.

Una vegada publicada la llista provisional de candidatures admeses, s'obrirà un termini de deu dies hàbils per a presentar-hi esmenes. Aquelles propostes que no hagen estat registrades convenientment dins el termini establit o que no hagen lliurat el model CANVAS seran considerades com no presentades. Serà corregible, no obstant això, el canvi de modalitat a iniciativa de la persona interessada dins el termini previst per a esmenes, o a iniciativa del jurat en qualsevol moment.

Per a qualsevol dubte sobre la documentació que cal aportar-hi o l'orientació dels projectes, podeu dirigir-vos al correu

[kqcbiwuonz@pr.vh](mailto:ekeouqlsop@um.wm)

o consulteu la pàgina web

<https://uaemprende.ua.es/va/>.

AVALUACIÓ I CONCESSIÓ

La decisió final serà a càrrec d'un jurat, que tindrà el suport d’una comissió tècnica. La composició del jurat i la comissió tècnica serà acordada per la Universitat d'Alacant i la FPCA i publicada amb suficient antelació.

La comissió tècnica serà la responsable de comprovar que les propostes s'adeqüen a les bases de la convocatòria, com també d'aportar informació rellevant al jurat. A més, en el cas que ho considere pertinent, la comissió tècnica realitzarà una preselecció de les propostes, per la qual cosa tindrà en compte els criteris A, B, C i D especificats en aquest mateix apartat i en què les propostes hauran de superar els 55 punts.

Per la seua part, el jurat serà el responsable d'avaluar les propostes remeses per la comissió tècnica i emetre la decisió corresponent. Per a fer-ho, les persones candidates la proposta de les quals haja estat preseleccionada, hauran de presentar el projecte davant el jurat, previsiblement entre el 2 i el 9 de juny. La data concreta serà comunicada a la persona representant del projecte amb suficient antelació.

Les propostes seran avaluades sobre un total de 100 punts, segons els criteris següents:

A. Idoneïtat de l'equip promotor, compromís fins a 30 punts

B. Caràcter innovador de la proposta: fins a 25 punts

C. Grau de desenvolupament del projecte o tecnologia fins a 25 punts

D. Viabilitat economicofinancera fins a 10 punts

E. Presentació del projecte fins a 10 punts

Els premis podran ser declarats deserts.

La decisió del jurat serà inapel·lable i es farà pública en un acte obert que tindrà lloc l'11 de juny del 2020. La no compareixença a l’acte comportarà la pèrdua del premi.

CONFIDENCIALITAT

La informació aportada per les persones participants serà considerada confidencial per la comissió tècnica i el jurat.

Qui participe en aquesta convocatòria dona el seu consentiment a la utilització de les dades bàsiques dels projectes, títol i descripció per a finalitats de promoció de les accions pròpies de foment de la cultura emprenedora per part de l'organització i, especialment, dins del programa ua:emprende.

Les dades de caràcter personal recaptades formaran part dels corresponents fitxers de la Universitat d'Alacant, que tenen com a finalitat la gestió dels expedients derivats d’aquesta convocatòria, d'acord amb el que estableix la Llei orgànica 3/2018, de 5 de desembre, de protecció de dades personals i garantia dels drets digitals.

La persona responsable dels fitxers és el gerent de la Universitat d'Alacant.

Els drets d'accés, rectificació, cancel·lació i oposició al tractament de les dades es podran exercitar davant la Gerència de la Universitat mitjançant sol·licitud amb fotocòpia de document d'identitat, presentada en el Registre General de la Universitat d'Alacant, o a través dels mitjans que estableix l'article 16 de la Llei 39/2015, d'1 d'octubre.

ACCEPTACIÓ DE LES BASES

La participació en aquest concurs implica la total acceptació de les bases, que podran ser interpretades per la comissió tècnica i el jurat en els aspectes no previstos en aquestes bases.

PUBLICACIONS

Aquesta convocatòria, com també les successives publicacions referides en les bases anteriors i tots els actes que se’n deriven que ho requerisquen, a l'efecte de ser comunicats a les persones candidates d'acord amb l'article 45.1 b de la Llei 39/2015, d'1 d'octubre, seran publicats en la pàgina web

<https://uaemprende.ua.es/va/>

ja esmentada.

MARC LEGAL I PRESSUPOSTARI

La dotació màxima per a aquesta convocatòria és de 27.000 € i es troba consignada en la clau orgànica 35068P0504 del Vicerectorat d’Investigació i Transferència de Coneixement, en la 40029O6955 del Vicerectorat d'Estudiants i Ocupació i en la 75701P8496 del Vicerectorat de Campus i Tecnologia, com també en el pressupost de la FPCA.

L'execució de la dotació d'aquesta convocatòria, pel que fa a la UA, està supeditada a la disponibilitat de liquiditat.

La subvenció assignada a cada ajuda s'ajustarà a allò que estableix la Llei 38/2003, de 17 de novembre, general de subvencions; les regulacions, els requisits i els termes establits per les normes de funcionament intern de la UA i allò que aquesta convocatòria estableix.

Les persones beneficiàries s'obliguen a facilitar la informació que els siga requerida i a complir, si escau, els deures que s'estableixen en l'article 14 de la Llei 38/2003, de 17 de novembre.

L'incompliment per part de les persones beneficiàries de les obligacions assenyalades en aquesta convocatòria podrà donar lloc a la revocació del premi.

Alacant, 7 de febrer de 2020

Amparo Navarro Faure

Vicerectora d’Investigació i Transferència de Coneixement





[Carretera Sant Vicent del Raspeig s/n  
03522 Sant Vicent del Raspeig - Alacant  
 Tel. 18 483 8735 - Fax 47 673 7735](https://www.google.es/maps/@68.248193,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12858&trk=tyah&trkInfo=tarId%7U7261426229378%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)